OzLabs/hebrew-wiki-articles huggingface dataset:
אינטאראבוס

אינטאראבוס (בלטינית: Intarabus, מקלטית: "בין הנהרות") הוא אל מהמיתולוגיה הקלטית והדת הגאלית - רומית. אינטאראבוס היה חלק מהפנתאון של אלי שבט הטרוורי, ופולחנו היה נפוץ באזור בו התגוררו (בבלגיה, לוקסמבורג, מערב גרמניה ומזרח צרפת של ימינו). 

כתובות רבות המוקדשות לאטל התגלו באזורים אלה. לאחר המפגש בין התרבות הגאלית לתרבות הרומית, זוהה אינטאראבוס עם האל מרס מהמיתולוגיה הרומית - כתובת המוקדשת ל"מרס אינטאראבוס" התגלתה בטריר באתר בו ניצב מקדש של האל.

פסל ברונזה של האל התגלה בפוי-נוויל (Foy-Noville). בפסל זה מתואר האל כגבר צעיר, ללא זקן, בעל שער ארוך ולובש גלימה. לכתפיו פרוות זאב. בידיו הימנית ככל הנראה החזיק הפסל חנית (שלא נשמרה).

התיאטרון שהתגלה באכטרנאך היה, ככל הנראה, מוקדש לאינטאראבוס.

==לקריאה נוספת==
<div style="direction: ltr;">
* Bernhard Maier, Cyril Edwards, Dictionary of Celtic religion and culture, Boydell & Brewer, 1998
</div>
==קישורים חיצוניים==
* [https://web.archive.org/web/20081119062006/http://www.celtnet.org.uk/gods_e/entarabus.html אינטאראבוס באתר celtnet]

קטגוריה:אלים בריטיים וגאליים קדומים
מורפוגנזה

מורפוגנזה (מהמילים היווניות: μορφή, צורה, Γένεσις, יצירה) היא תהליך מורכב ממנגנונים דינאמיים שונים, פיזיקליים, כימיים וביולוגים שיוצרים סדר ברמות השונות בהתפתחות הצורה והמבנה (הצבע והתבנית) של יצור חי. זהו אחד משלושה אופנים עיקריים של התפתחות ביולוגית (השניים האחרים הם גדילת תאים והתמיינות תאים). תהליך זה מבקר את הארגון המרחבי של התאים במהלך התפתחות היצור החי. התהליך מושפע על ידי הורמונים, כימיקלים, מזהמים, או כוחות מכניים שנובעים מהתבניות המרחביות שיוצרים התאים. מורפוגנזה מתרחשת במהלך התפתחות העובר, האורגניזם הבוגר, בתרבית תאים או בגידול סרטני.

כמה מהרעיונות הראשונים לגבי מורפוגנזה פורסמו על ידי דארסי וונטוורת תומפסון (1917) ואלן טיורינג (1952). עבודות אלה ניבאו את נוכחותם של אותות כימיים ותהליכים כגון דיפוזיה, אקטיבציה ודאקטיבציה במהלך גדילת תאים ואורגניזמים.

במחקר המורפוגנזה ישנן גישות שונות. אחת הגישות הבולטות היא הגישה הביו-כימית, המצביעה על כך שהתהליכים ההתפתחותיים שבאמצעותם נוצרים הצורה והמבנה נשלטים על ידי ריכוז מולקולות שנקראות מורפוגנים. לפי הגישה הביו-פיזיקלית, שדות פיזיים כגון שדות חשמליים ושדות מכניים יכולים גם לספק סיגנלים מקומיים. הגישה המכנית מתמקדת בתפקיד הכוחות הפיזיים בהתפתחות הצורה. הגישה הפיזיקלית המכנית לחקר תהליכי המורפגנזיה מתמקדת בתפקיד הכוחות הפיזיים בהתפתחות הצורה, ומדגישה את ההיבטים של הארגון העצמי במהלך ההתפתחות בדיפוזית תגובה.

תצפיות, שנעשו על מנת לבדוק את השפעת התהליכים הפיזיקליים על המורפוגנזה, מצאו שחיבור בין מנגנונים מכנים זזים בצורה זהה יכול לחסן את המורפגנזה נגד שינויים במערכת האקולוגית. בנוסף, נמצא שהגירויים המכנים מתאמים את תנועת המורפגנזה בכל העובר.

==קישורים חיצוניים==

* 
* [https://www.nymc.edu/media/schools-and-colleges/nymc/pdf/newman/NewmanComper.pdf Generic physical mechanisms of morphogenesis and pattern formation]

==הערות שוליים==

קטגוריה:תחומים בביולוגיה
ישעיהו וינברג

ישעיהו (שַייקֶה) וַינברג (14 ביולי 1918 – 1 בינואר 2000) היה מנהל ישראלי שעמד בראש התיאטרון הקאמרי, בית התפוצות ומוזיאון השואה האמריקאי.

== ביוגרפיה ==
ישעיהו וינברג נולד בוורשה שבפולין. אביו היה מייסד ומנהל הגימנסיה העברית המקומית בשנת 1916, אך בעקבות מלחמת העולם הראשונה עקרה המשפחה לגרמניה והתגוררה בפרנקפורט ומשנת 1927 בברלין. בשנת 1933 עלתה המשפחה לארץ ישראל והתיישבה בתל אביב. וינברג החל ללמוד בגימנסיה בלפור, וכעבור שנה הצטרף לתנועת "השומר הצעיר" ונמנה ב-1929 עם מייסדי קיבוץ אילון. בשנים 1942–1946 שירת במסגרת הבריגדה היהודית וחיל הרגלים של הצבא הבריטי, בין היתר באיטליה, והשתתף בפעולות קבוצת "הנוקמים". בשובו לארץ שימש מזכיר קיבוץ מסילות ועסק בהדרכת חברות נוער של ניצולי השואה. בשנים 1935–1949 היה חבר ארגון "ההגנה".

בשנת 1956 עבר עם משפחתו לירושלים ומונה למנהל המרכז למיכון משרד ראש הממשלה. בשנים 1961–1975 שימש מנהל התיאטרון הקאמרי, ובשנים 1963–1977 היה חבר הנהלת המכון הבינלאומי לתיאטרון. בשנת 1970 הצטרף כמתנדב לצוות התכנון של בית התפוצות, ועמד בראשו בשנים 1976–1984. בשנים 1981–1985 היה חבר המועצה הציבורית לתרבות ואמנות בישראל.

כמנהל התיאטרון הקאמרי תמך בהעלת המחזה"מלכת האמבטיה" של חנוך לוין, למרות הביקורת הרבה על תוכן המחזה. 

בשנת 1985 מונתה רעייתו חנה (גרושתו של מנחם מאיר) לתפקיד בארצות הברית, ווינברג התלווה אליה בשליחותה. הוא שימש יועץ לתכנון המוזיאון היהודי של לוס אנג'לס (1985–1986), יועץ לתכנון המוזיאון למורשת יהודית בניו יורק (1985–1988), וליווה כיועץ את תכנון והקמת המוזיאון לתולדות ירושלים במגדל דוד (1984–1989), המוזיאון לתולדות יהודי פולין בוורשה והמוזיאון לתולדות יהודי גרמניה בברלין. בשנים 1988–1989 עמד בראש צוות ההקמה של מוזיאון השואה האמריקאי בוושינגטון, ולאחר הקמתו בשנת 1993 עמד בראשו עד לשנת 1996.

וינברג זכה בשנת 1999 בפרס ישראל על תרומה מיוחדת לחברה ולמדינה. בשנת 1994 הוענק לו תואר דוקטור לשם כבוד מההיברו יוניון קולג'.

נפטר לאחר שבץ ב-1 בינואר 2000, בתל אביב. הובא למנוחות בבית העלמין שבקיבוץ אפק לצד אשתו חנה, שנפטרה עשר שנים לפניו.

==קישורים חיצוניים==
* [http://www.news1.co.il/PeoplePrintVersion.aspx?docId=1678&subjectID=6 קורות חייו] באתר חדשות מחלקה ראשונה
* [http://archive.southcoasttoday.com/daily/01-00/01-05-00/b03wn054.htm מודעה על פטירתו] בעיתון לוס אנג'לס טיימס 
* [http://query.nytimes.com/gst/fullpage.html?res=9C00E3DB1F38F937A35752C0A9669C8B63&n=Top/Reference/Times%20Topics/People/M/Molotsky,%20Irvin מודעה על פטירתו] בעיתון הניו יורק טיימס 

== הערות שוליים ==

קטגוריה:אנשי העלייה החמישית
קטגוריה:בוגרי השומר הצעיר
קטגוריה:בוגרי גימנסיה בלפור
קטגוריה:אילון: אישים
קטגוריה:מסילות (קיבוץ): אישים
קטגוריה:זוכי פרס ישראל על תרומה מיוחדת לחברה ולמדינה
קטגוריה:לוחמי ההגנה
קטגוריה:מנכ"לים ישראלים
קטגוריה:לוחמי הבריגדה היהודית
קטגוריה:חברי קבוצות הנוקמים
קטגוריה:מנכ"לי התיאטרון הקאמרי
קטגוריה:ישראלים ילידי פולין
קטגוריה:אישים הקבורים בקיבוצים
קטגוריה:ישראלים שנולדו ב-1918
קטגוריה:ישראלים שנפטרו ב-2000
CTBA

מבט ל-CTBA מדרום לצפון, מגדל PwC מוסתר מאחורי מגדל קאחה מדריד (הקדמי)
CTBA (ראשי תיבות של Cuatro Torres Business Area - אזור העסקים 'ארבעת המגדלים) הוא מרכז עסקים הממוקם בשדרת קסטיאנה במדריד, בירת ספרד.

מגדלי ה-CTBA הם ארבעת גורדי השחקים הגבוהים במדריד ובספרד כולה, ובנייתם הושלמה בשנת 2008.

== מגדל החלל ==
מגדל החלל (בספרדית Torre Espacio), הצפוני מבין ארבעת המגדלים, מתנשא לגובה של 224 מ' ב-57 קומות. במהלך בנייתו, הפך בחודש נובמבר 2006 המגדל לגורד השחקים הגבוה בספרד, תואר שאיבד חודשים ספורים מאוחר יותר לטובת מגדל הקריסטל. המגדל תוכנן על ידי האדריכל הנרי קוב.

== מגדל הקריסטל ==
מגדל הקריסטל (בספרדית Torre de Cristal) מתנשא לגובה של 249.5 מ' ב-52 קומות והוא גורד השחקים השני בגובהו במדריד ובספרד והשמיני בגובהו באירופה (נכון למרץ 2009). במהלך בנייתו, הפך בחודש אפריל 2007, למשך זמן קצר, לגורד השחקים הגבוה במדריד ובספרד. המגדל תוכנן על ידי האדריכל סזאר פלי.

== מגדל PwC ==
מגדל PwC (בספרדית Torre PwC) מתנשא לגובה של 236 מ' ב-52 קומות. החל משנת 2011, המגדל נקרא על שם חברת השירותים הבינלאומית PricewaterhouseCoopers, שמשרדיה משתרעים על פני 17 קומות (34 - 50) במגדל. המגדל הוא היחיד מבין הארבעה ב-CTBA שמשמש גם כבית מלון, השוכן בקומות קרקע - 31 וכולל חדר אוכל בן שתי קומות המציע נוף פנורמי לעיר.

== מגדל קאחה מדריד ==
מגדל קאחה מדריד (בספרדית Torre Caja Madrid), הדרומי מבין ארבעת המגדלים, מתנשא לגובה של 250 מ' ב-45 קומות. המגדל הוא גורד השחקים הגבוה במדריד ובספרד והשביעי בגובהו באירופה (נכון למרץ 2009). במקור אמור היה המגדל לשמש את מטה חברת הנפט והגז הספרדית רפסול ולהיקרא על שמה, אך במהלך בנייתו נסוגה החברה מהמהלך והמגדל נרכש על ידי הבנק הספרדי קאחה מדריד. המגדל תוכנן על ידי האדריכל נורמן פוסטר.

== גלריית תמונות ==
<gallery>
תמונה:CTBA 1.JPG|מגדל קאחה מדריד
תמונה:CTBA 2.JPG|מגדל PwC
תמונה:CTBA 3 & 4.JPG|מגדל הקריסטל (קדמי) ומגדל החלל
תמונה:CTBA South to North.JPG|מבט ל-CTBA מאזור שער אירופה
</gallery>

== קישורים חיצוניים ==

* [http://www.emporis.com/en/wm/cx/?id=100631/ CTBA באתר גורדי השחקים Emporis (אנגלית)]
* [http://urbanscraper.blogspot.com/search/label/4TORRES/ מידע מפורט, תמונות וקטעי וידאו (ספרדית)]

קטגוריה:מדריד: גורדי שחקים
מתמטיקה פיננסית

מתמטיקה פיננסית היא ענף של מתמטיקה שימושית החוקר את התנהגות השווקים הפיננסיים. 

למתמטיקה פיננסית יש קשר הדוק לכלכלה פיננסית, החוקרת את הבסיס התאורטי של מודלים כלכליים. המתמטיקה הפיננסית חוקרת ומרחיבה מודלים מתמטיים או נומריים שנבנו על ידי כלכלנים. לדוגמה, בזמן שכלכלן פיננסי חוקר את הגורמים המשפיעים על מחיר מניה של חברה, מתמטיקאי פיננסי מתייחס למחיר המניה כאל נתון, ומשתמש בתהליכים סטוכסטיים כדי לקבל את הערך התאורטי של ניירות ערך הנגזרים מן המניה (ראו גם שווי אופציות).

באופן מעשי, קיימת חפיפה משמעותית בתחומי המחקר של המתמטיקה הפיננסית והכלכלה החישובית. ההבדל העיקרי הוא שמתמטיקה פיננסית מתמקדת יותר במודלים מתמטיים ובנגזרים, בעוד שכלכלה חישובית מתמקדת יותר ביישומים של מודלים אלה. ישנם גם אנליסטים המשתמשים לצורך עבודתם בשיטות נומריות וכמותיות.

שני מודלים פופולריים בהערכת אופציות מקורם בתחום זה: מודל בלק ושולס והמודל הבינומי לתימחור אופציות.

אחד ממשפטי המפתח במתמטיקה פיננסית נקרא "המשפט הבסיסי לתמחור ללא ארביטראז". על פי משפט זה, הסיכוי לרווח בעסקה ללא סיכון שקול להסתברות לארביטראז' בעסקה.

אוניברסיטאות רבות ברחבי העולם מציעות תואר אקדמי ותוכניות מחקר בתחומי המתמטיקה הפיננסית.

==קישורים חיצוניים==

* 

==הערות שוליים==

*
קטגוריה:מתמטיקה שימושית
איוואנטוקארוס

איוואנטוקארוס (בלטינית: Iovantucarus - בקלטית: "מגן הילדים") הוא אל מהמיתולוגיה הקלטית. איוואנטוקארוס נחשב לאל המגן על הילדים והנערים, או לאל הילדות. פולחנו היה נפוץ באזור טריר (בגרמניה של ימינו). פולחנו היה נפוץ בקרב שבט הטרוורי אשר הביאו למקדשו פסלוני ילדים האוחזים בציפורים כמנחה לאל.

עם המפגש בין התרבות הקלטית ותרבות האימפריה הרומית זוהה איוואנטוקארוס עם האל מרס או מרקוריוס מהמיתולוגיה הרומית.

==לקריאה נוספת==
<div style="direction: ltr;">
*Miranda Green, Dictionary of Celtic Myth and Legend, Thames and Hudson Ltd., London, 1997
*Roy A. Adkins, Handbook to life in ancient Rome, Oxford University Press US, 1998
</div>
== קישורים חיצוניים ==
* [https://web.archive.org/web/20071215143209/http://www.celtnet.org.uk/gods_i/iovantucarus.html איוואנטוקארוס באתר celtnet]

קטגוריה:אלים בריטיים וגאליים קדומים
קטגוריה:אלי בריאות
קטגוריה:אלי ילדות
האיחוד המתמטי הבין-לאומי

האיחוד הבין-לאומי למתמטיקה (באנגלית: The International Mathematical UnionL; בראשי תיבות: IMU) הוא ארגון מדעי בין־לאומי לא־ממשלתי וללא מטרות רווח, המוקדש לקידום שיתוף פעולה בין־לאומי בתחומי המתמטיקה. האיחוד חבר במועצת המדע הבין־לאומית (ISC) שתומך בעקרון החופש, האחריות והאוניברסליות של המדע. חברי האיחוד הם נציגי הארגונים הלאומיים למתמטיקה של 85 מדינות.<ref>IMU, Membership, [https://www.mathunion.org/membership/imu-members Member Countries].</ref> הארגון הוקם בשנת 1919, חדל לפעול בשנת 1936 והוקם מחדש בשנת 1951. נכון לשנת 2024, נשיא האיחוד הוא המתמטיקאי היפני, .<ref>IMU, Organization, [https://www.mathunion.org/organization/imu-executive-committee IMU Executive Committee]. </ref>
מטרות האיחוד:<ref>IMU, Organization, [https://www.mathunion.org/organization/about About]. </ref>
* לקדם שיתוף פעולה בין־לאומי במתמטיקה.
* לתמוך ולסייע לקונגרס המתמטיקאים הבין־לאומי (ICM) ולפגישות או כנסים מדעיים בין־לאומיים אחרים.
* לעודד ולתמוך בפעילויות מתמטיות בין־לאומיות אחרות שנחשבות סבירות לתרום להתפתחות המדע המתמטי בכל אחד מהיבטיו, טהורים, יישומיים או חינוכיים.

== קישורים חיצוניים ==
* 
 
== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:תרבות מתמטית
קטגוריה:מוסדות מדעיים בין-לאומיים
קטגוריה:איגודים חברים במועצת המדע הבין-לאומית
בוגימן (סרט)

בוגימן (באנגלית: Boogeyman) הוא סרט אימה משנת 2005, אשר בוים על ידי סטיבן קיי. לסרט יצאו שני המשכים: בוגימן 2 (2007) ובוגימן 3 (2008).

== עלילת הסרט ==
מעל פני השטח, טים ג'נסן נראה בן אדם נורמלי: בעל עבודה קבועה ויציבה, ובקשר טוב עם חברתו, ג'סיקה. אך אירוע טראגי שהוא היה עד אליו כשהיה בן שמונה, השאיר אותו בטראומה: אביו נלקח על ידי הבוגימן שחי בארון חדר השינה שלו. מאז אותו יום, טים נוקט אמצעי זהירות כדי שהבוגימן לא יוכל להתקרב אליו.

אחרי שבילה עם ג'סיקה והוריה בחג ההודיה, טים מגלה שאמו המתנכרת, מרי, מתה. לאחר לווייתה, טים מבקר במחלקה הפסיכיאטרית, שם הוא חי לאחר מותו של אביו. יועצו לשעבר של טים, מייעץ לו לבלות את הלילה בבית ילדותו, כדי להתמודד עם פחדיו. באי רצון, טים חוזר לבית ילדותו, כדי להתמודד עם שדיו.

== צוות השחקנים ==
*בארי ווטסון – טים ג'נסן
*אמילי דשנל – קייט
*סקיי מקול בארטוסיאק – פראני
*לוסי לולס – מרי ג'נסן
*טורי מאסט – ג'סיקה
*אנדרו גלובר – בוגימן

== קישורים חיצוניים ==
* 

קטגוריה:סרטי 2005
קטגוריה:סרטי אימה מ-2005
קטגוריה:סרטי אימה אמריקאיים
קטגוריה:סרטי אימה על-טבעיים אמריקאיים
אלברטו גונזאלס

אלברטו ר. גונזאלס (באנגלית: Alberto Gonzales; נולד ב-4 באוגוסט 1955) היה התובע הכללי השמונים של ארצות הברית, וההיספני הראשון שכיהן בתפקיד זה.

==ביוגרפיה==
גונזאלס מונה על ידי ג'ורג' ווקר בוש להיות הפרקליט הכללי שלו בהיותו מושל טקסס, ולאחר מכן כיהן גונזאלס בבית המשפט העליון של טקסס. בין 2002 לפברואר 2005 גונזאלס היה הפרקליט של הבית הלבן (white house counsel), ובפברואר 2005 התמנה לתובע הכללי.

כהונתו של גונזאלס עמדה בצל מספר שערוריות ובראשם פרשת פיטורי עורכי דין במחלקת המשפטים של ארצות הברית, אשר פוטרו לכאורה ממניעים פוליטיים ולא ענייניים. גונזאלס הכחיש את מעורבותו בפרשה, והוא נחשד במתן עדות שקר בפני הקונגרס. עדותו בפני הקונגרס, בה הצהיר שוב ושוב שאינו זוכר פגישות ועניינים שונים, התקבלה בביקורת רבה. באוגוסט 2007 הוא התפטר מתפקידו.

לאחר שעזב את תפקידו הוא התפרנס מנאומים בציבור, שעבורם קיבל כ-30,000 דולר לנאום. בריאיון לוול סטריט ג'ורנל, גונזאלס טען שהוא נתפס על ידי רבים כ"רשע המפתח מדיניות שאנשים לא מסכימים לה". גונזאלס אמר שהוא רואה את עצמו כ"קורבן, אחד מהקורבנות הרבים של המלחמה בטרור". תיאור עצמי זה של גונזאלס צוטט בהרחבה בתקשורת ובבלוגוספירה.

במאמר שפרסם בוושינגטון טיימס בינואר 2015, תיאר גונזאלס את חווייתו מביקור בישראל במסגרת משלחת של מנהיגים היספנים-אמריקאים: "כעורך דין, שופט לשעבר ופרופסור למשפט באוניברסיטה נוצרית, כאשר אני רואה את מעמד הנוצרים בישראל, לאור מנוסתם באזור, אני מעריך מחדש את הברכה של החופש ושלטון החוק ... מאז ומתמיד זהותי כחלק מקבוצת מיעוט היא חלק ממני, ואינני לוקח כמובן מאליו את מעמדם של ערבים-נוצרים בחברה הישראלית ... דוגמאות אלו ואחרות, יחד עם הקשיים שחווים הנוצרים ברחבי המזרח התיכון, מזכירות לנו מדוע ארצות הברית ומדינות אחרות בהן חופש ושוויון מהוות רסן לשלטון צריכות לעמוד לצידה של ישראל בחזית נגד חוסר הסובלנות והטרור האיסלאמי".

==קישורים חיצוניים==

* 

* הדר פרבר ומיכאל דבורין, [http://www.news1.co.il/Archive/001-D-57597-00.html?tag=23-02-14 אלברטו גונזלס יחליף את אשקרופט], על מינויו לתובע הכללי, 10 בנובמבר 2004, אתר "מחלקה ראשונה" 
* 
* [https://www.washingtontimes.com/news/2015/jan/1/alberto-gonzales-israel-welcomes-christians-to-hav/ Israel protects followers of the cross while neighboring nations eradicate them], וושינגטון טיימס, 1 בינואר 2015
* 

קטגוריה:חברי המפלגה הרפובליקנית (ארצות הברית)
קטגוריה:התובעים הכלליים של ארצות הברית
קטגוריה:סגל אוניברסיטאות ומכללות בארצות הברית
קטגוריה:סגל הבית הלבן
קטגוריה:חברי הקבינט של ארצות הברית בממשל ג'ורג' ווקר בוש
קטגוריה:פרקליטי הבית הלבן
קטגוריה:בוגרי אוניברסיטת רייס
קטגוריה:בוגרי בית הספר למשפטים באוניברסיטת הרווארד
קטגוריה:אמריקאים שנולדו ב-1955
בדר

בדר (Bader) הוא שם בעל הפירושים הבאים:
* שם משפחה שמקורו בגרמנית ומשמעותו ספר-מנתח.
* שם ממקור ערבי (بدر), שפירושו "ירח מלא".

קטגוריה:שמות משפחה יהודיים
קטגוריה:שמות משפחה ערביים
קטגוריה:שמות משפחה לפי עיסוק
דאוד תורכי

דאוד תורכי במהלך משפטו
דאוד סמעאן תורכי (בערבית: داوود تركي; 8 באוקטובר 1927 - 8 במרץ 2009) היה משורר ופעיל פוליטי קומוניסטי ערבי-ישראלי. הורשע בבגידה במדינה ב-1972 לאחר שהתגלה כי עמד בראש רשת ריגול וחבלה נרחבת.

== ביוגרפיה ==
תורכי נולד בכפר מע'אר שבגליל ב-1927 למשפחה נוצרית, ובהיותו תינוק עבר עם משפחתו לחיפה, שם גדל. דאוד עבד בחברה בריטית לייבוא ולמד אנגלית וצרפתית. עוד בתקופת המנדט הבריטי, אימץ תורכי עמדות מרקסיסטיות ופלסטיניות-לאומיות, והיה חבר המפלגה הקומוניסטית של פלשתינה. עמדותיו של דאוד תורכי בנושא הפתרון המדיני לסכסוך הישראלי-פלסטיני היו תמיכה בחזון מדינה אחת חילונית ודמוקרטית בכל שטחי פלשתינה-א"י המעניקה שוויון זכויות מוחלט לכל תושביה (יהודים כערבים).

לאחר הקמת מדינת ישראל ב-1948, הצטרף למפלגה הקומוניסטית הישראלית, מק"י, אף שהתנגד לתמיכתה בחלוקת הארץ לשתי מדינות, וכן לנאמנותה העיוורת לברית המועצות. עקב אכזבתו מעמדות מק"י פרש תורכי מן המפלגה, יחד עם קבוצת חברים ערבים מסניף חיפה. ב-1964 הצטרף יחד עם חבריו פורשי מק"י לתנועת מצפן.

בעקבות תמיכתה של מצפן ברשימתו של אורי אבנרי, העולם הזה - כוח חדש, בבחירות לכנסת השישית בשנת 1965, החליט דאוד לפרוש מן התנועה, כיוון שמצעה של רשימתו של אבנרי לא דגל בשוויון חברתי וכלכלי.

לאחר מלחמת ששת הימים, הקצינו עמדותיו של תורכי, והוא השתכנע שיש צורך בפעולה אלימה כדי לקדם את המטרות שבהן האמין. ב-1968 יצר קשר עם חביב קהוואג'י, פעיל ארגון אל-ארד שגלה לקפריסין. תורכי הקים רשת ענפה של פעילים, שמטרותיה ריגול לטובת אויבותיה של ישראל, מצרים וסוריה, וביצוע מעשי חבלה ביום פקודה. הרשת עמדה בקשרים עם ארגון הפת"ח ועם המודיעין המצרי והסורי, והייתה מאורגנת בעשרה תאים. בין פעיליה היו בדואים וגם ישראלים יהודים, תומכי השמאל הקיצוני, ובהם אודי אדיב. הרשת העבירה מידע מודיעיני לידי סוריה, ואנשיה אגרו כלי נשק ואמצעי חבלה והתאמנו בנשק. תורכי, יחד עם אדיב וחברים אחרים ברשת, המשיך במקביל בפעילות פוליטית גלויה במסגרת "החזית האדומה", פלג מאואיסטי שהתפצל ב-1971 מארגון מאבק.

הרשת הייתה נתונה למעקב השב"כ מאז 1970. ב-1972 נעצר תורכי יחד עם 60 פעילים נוספים, וב-1973 נידון ל-17 שנות מאסר. הוא שוחרר ב-1985 במסגרת עסקת ג'יבריל. לאחר שחרורו, התפרסם ספר שירים שכתב בכלא, "רוח המאבק" (ريح الجهاد), וכן ספר זכרונותיו.

לאחר שחרורו, ועד לפטירתו, שב תורכי להתגורר בשכונת ואדי ניסנאס בחיפה.

==ראו גם==
*ריגול בקרב ערביי ישראל

==קישורים חיצוניים==

* עקיבא אור, [http://www.hagada.org.il/hagada/html/modules.php?name=News&file=print&sid=5644 מהפכה ברוטאלית], אתר הגדה השמאלית (במת שמאל)
* [http://www.shabak.gov.il/heritage/affairs/Pages/israel-arab-spying-1972.aspx חשיפת רשת החבלה שהנהיג דאוד תורכי], אתר השב"כ
* דוד מרחב, [http://www.notes.co.il/merhav/53984.asp רשימת זיכרונות לאחר מותו של דאוד תורכי]

==הערות שוליים==

קטגוריה:משוררים ערבים ישראלים
קטגוריה:ישראלים שריגלו למען סוריה
קטגוריה:פעילי שמאל רדיקלי ישראלים
קטגוריה:פעילי המפלגה הקומוניסטית של פלשתינה
קטגוריה:קומוניסטים ישראלים
קטגוריה:ערבים נוצרים ישראלים
קטגוריה:ישראלים שקיבלו חנינה
קטגוריה:משוחררי עסקת ג'יבריל
קטגוריה:מורשעים בעבירות על רקע אידאולוגי בישראל
קטגוריה:חברי מצפן
קטגוריה:טרוריסטים קומוניסטים
קטגוריה:ישראלים שנולדו ב-1927
קטגוריה:ישראלים שנפטרו ב-2009
שמונה לאלף

שמונה לאלף (באיטלקית: otto per mille) הוא חוק איטלקי, המאפשר למשלם מס הכנסה לקבוע לאיזה גוף המספק שירותי דת, רווחה או תרבות להעביר 8 פרומיל ("שמונה לאלף") ממס ההכנסה האיטלקי (IRPEF - Imposta sul reddito delle persone fisiche) שהוא משלם. החוק אינו מחייב את הממלאים דו"ח למס ההכנסה למלא סעיף זה, ובפועל שיעור המצהירים על יעד התרמה אינו עולה בממוצע על 40%. החוק קובע שבמקרה זה תחולק יתרת הסכום לפי אותו היחס שנקבע בין אלו שכן מילאו את הסעיף. שניים מהגופים הרשאים לקבל תרומה על פי חוק זה, התנועה הוולדנסית, והכנסייה של האסיפות של אלוהים באיטליה (Assemblee di Dio in Italia) מסרבים לקבל חלק זה ומוכנים לקבל תרומות רק מאלו שהצהירו על כך במפורש בטופס.

==היסטוריה==
במקור החלה הממשלה האיטלקית בראשות בניטו מוסוליני לשלם משכורת חודשית לאנשי הכמורה הקתוליים על פי ההסכמים הלטרניים שנחתמו ב-1929 עם הכס הקדוש. משכורת זו באה כפיצוי על הלאמת רכוש הכנסייה לאחר איחוד איטליה. משכורת זו הייתה מכונה "קונגרואה" (congrua). עם השנים החל להתערער מעמדם של ההסכמים הלטרניים. כך, למשל, קבעה החוקה הרפובליקנית של איטליה ב-1946 כי באיטליה יהיה שוויון בין כל בני האדם בלא קשר לדתם, ובכך השמיטה את הבסיס החוקי להיותה של הדת הקתולית דת המדינה, כפי שנקבע בהסכמים הלטרניים. 

ב-1984 הוחלט לבצע רוויזיה בהסכמים הלטרניים. משא ומתן שהתנהל בין נשיא איטליה, בטינו קראקסי, לבין הקרדינל אגוסטינו קסרולי, האחראי על ענייני החוץ בוותיקן, הוביל להסכם חדש שנחתם ב-18 בפברואר 1984. על פי ההסכם נקבע כי תמיכת המדינה בכנסייה תעשה דרך חלוקת חלק מהכנסותיה (8 פרומיל) לכנסייה ולארגוני דת או רווחה אחרים. חוק ה"שמונה לאלף" נחקק ב-20 במאי 1985.

בשנים שבאו אחר כך חתמה ממשלת איטליה הסכמים דומים עם ארגוני דת נוספים. ארגון הקהילות היהודיות באיטליה הצטרף להסכם ב-1996, ונכון לשנת 2009 זכאים שישה ארגוני דת ליהנות מהסכם זה. ממשלת איטליה מנהלת מגעים עם ארגוני דת נוספים, ובהם בודהיסטים הינדואיסטים ומורמונים, לשם צירופם להסדר זה.

==מצב נוכחי==
ההצהרה הרשמית של משרד האוצר האיטלקי לשנת 2004 מפרטת שבעה מוטבים שזכו לקבל כסף על פי חוק זה:

{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
!מוטב!!אחוזמסך כל הסכום!!אחוזשצוין בטופס המס
|-
| הכנסייה הקתולית
| 87.25%
| 34.56%
|-
| ממשלת איטליה
| 10.28%
| 4.07%
|-
| התנועה הוולדנסית
| 1.27%
| 0.50%
|-
| ארגון הקהילות היהודיות באיטליה
| 0.42%
| 0.16%
|-
| הכנסייה הלותרנית
| 0.31%
| 0.12%
|-
| הכנסייה האדוונטיסטית
| 0.27%
| 0.10%
|-
| אסיפות אלוהים באיטליה
| 0.20%
| 0.08%
|-
| לא צוין בטופס או לא תקין
| -
| 60.4%
|}

בשנת 2008 הסכום ששולם בצורה זו היה יותר ממיליארד אירו.

קטגוריה:איטליה: חוק ומשפט
קטגוריה:איטליה: דת
קטגוריה:מס הכנסה
אילון סולן

אילון סולן (נולד ב-1969) הוא מתמטיקאי ישראלי פרופסור למתמטיקה באוניברסיטת תל אביב וסופר מדע בדיוני<ref>הוציא את זוג הספרים "הקיסר הבא"</ref>. תחומי עיסוקיו העיקריים הם תורת המשחקים, תהליכים סטוכסטיים ותורת המידה. מחקריו מתמקדים במשחקים חוזרים.

== ביוגרפיה ==
סולן החל את לימודיו לתואר הראשון בשנת 1989 באוניברסיטה העברית בירושלים, במתמטיקה ומדעי המחשב.

לאחר מכן, עבר לאוניברסיטת תל אביב, שם קיבל את התואר השני שלו (M.Sc) במתמטיקה. 
נושא התזה שלו היה - "Discounted Stochastic Games".

את תואר הדוקטור קיבל מהאוניברסיטה העברית, בתחום המחקרי של תהליכים סטוכסטיים.

כיום הוא מנהל את תוכנית ״בנו ארבל״ של אוניברסיטת תל אביב.

== עבודתו האקדמית ==
סולן פרסם כמעט 200 מאמרים לאורך שנותיו כחוקר, והשתתף בכתיבת ספרים, כגון הספר "תורת המשחקים / משלר זמיר סולן", בהוצאת מאגנס, יחד עם שמואל זמיר ומיכאל משלר.

== קישורים חיצוניים ==

* [https://sites.google.com/site/eilonsolanphd/?pli=1 אתר אישי]
* [https://exact-sciences.tau.ac.il/profile/eilons דף הבית של פרופסור סולן], באתר אוניברסיטת תל אביב.
* צפייה מקדימה בספרו [http://www.publishersrow.com/Preview/index.asp?shid=10&pid=15&bid=742&o=1158037200000 "תורת המשחקים"]
* 

==הערות שוליים==

קטגוריה:מתמטיקאים ישראלים
קטגוריה:בעלי תואר דוקטור מהאוניברסיטה העברית בירושלים
קטגוריה:סגל אוניברסיטת תל אביב: מתמטיקה ומדעי המחשב
קטגוריה:חוקרי תורת המשחקים ישראלים
קטגוריה:ישראלים שנולדו ב-1969
קווסאקי (עיר)

קווסאקי (ביפנית: 川崎市) היא עיר השוכנת במחוז קנאגאווה, קאנטו שביפן. העיר ממוקמת בין יוקוהמה לטוקיו, שתי הערים הגדולות ביותר ביפן. קווסאקי מחזיקה ברצועת אדמה של כ-30 ק"מ דרומית לנהר הטאמא, שמתפצל לטוקיו.

==קו==

קווסאקי מחולקת ל-7 חלקים שכל אחד מהם נקרא "קו".
ה"קו" של העיר הם:
*אסאו-קו, ה"קו" המערבי ביותר.
*טאמא-קו, נקרא על שם נהר הטאמא.
*מיאמא-קו.
*טאקאטסו-קו.
*נאקאהרה-קו.
*סאיואי-קו.
*קווסאקי-קו, ה"קו" המזרחי ביותר והגדול ביותר מבחינת שטח.

==דמוגרפיה==
ב-1 ביולי 2021 אוכלוסיית העיר היא 1,541,772 איש והצפיפות בה היא 10,781 לקילומטר מרובע, נתון שמעמיד אותה כשנייה בגודלה במחוז קנאגאווה, ובמקום השביעי בין ערי יפן. אוכלוסיית העיר גדלה רבות במאה ה-20. בשנת 1920 הייתה העיר מדורגת במקום ה-46 מבחינת אוכלוסייה והיו בה 21,391 תושבים. בשנת 1930 דורגה העיר במקום ה-19 עם כ-104,000 תושבים ובשנת 1970 היו בעיר 973,000. שטח העיר הוא 144.35 קמ"ר שכוללים את האיים המלאכותיים שבבנייה במפרץ טוקיו ומיועדים למגורים.

==ערים תאומות==
===ביפן===
* (מאז 9 ביולי 1992)
* (מאז 22 באפריל 1993)
* (מאז 20 במאי 1996)

===בעולם===
* (מאז 23 ביוני 1977)
* (מאז 14 ביוני 1979)
* (מאז 18 באוגוסט 1981)
* (מאז 18 במאי 1988)
* (מאז 30 ביולי 1990)
* (מאז 17 באפריל 1992)
* (מאז 12 במאי 1992)
* (מאז 21 באוקטובר 1996)

==קישורים חיצוניים==

* 

* [http://wikitravel.org/en/Kawasaki העיר בוויקיטרוול (אנגלית)]
* 

קטגוריה:יפן: ערי נמל
קטגוריה:יפן: ערי חוף
קטגוריה:יפן: ערים
קטגוריה:קאנטו: ערים
קטגוריה:יישובים שהוקמו ב-1924
בנשי

בֶּנְשִׂי (בסינית: 本溪; בפין-יין: Běnxī) היא נציבות עירונית במזרח מחוז ליאונינג שבצפון-מזרח הרפובליקה העממית של סין. היא גובלת עם בירת המחוז שניאנג ופושון מצפון, ממערב, מדרום ומחוז ג'ילין ממזרח. ע"פ מפקד האוכלוסין משנת 2020 אוכלוסיית הנציבות העירונית מנתה 1,326,018 תושבים, מתוכם 865,215 בשטח האורבני.

העיר נחנכה כמרכז תעשיית ברזל בשנת 1915. חברת הברזל והפלדה של בנשי ("בנגנג") היא המעסיקה הגדולה ביותר בעיר והרביעית בגודלה בכל סין. המעסיק השני בגודלו בעיר היא התעשייה לכריית פחם. בעבר הייתה קיימת בעיר בעיית זיהום חמורה בעקבות ייצור מתכת וכריית פחם, עם ההאטה בשנים האחרונות בתעשיית המתכת והפחם בעיית הזיהום החלה לפחות בהדרגה.

בכפיפות לעיר יש ארבעה רבעים מנהליים ושני מחוזות אוטונומיים. כמו כן כפופים לעיר 25 מחוזות, 40 כפרים ועיירות, 229 מועצות מקומיות ו-289 מועצות כפריות.

== פעילות תיירותית ==
הפארק הלאומי השוכן בעיר, "מנהרת המים", היא תעלת המים התת-קרקעית הארוכה ביותר באסיה. התעלה החלה להיווצר לפני חמישה מיליון שנים, בתעלה יכולים המבקרים לשוט בסירות ולחקור את התעלה. התעלה כל כך גדולה שיש בה מזח ונמל מתחת לאדמה. בתעלה יש נטיפים, זקיפים וסלעים יוצאי דופן.

במרחק של 35 קילומטרים ממרכז העיר, יש מערה שבתוכה זורם נהר באורך של כ-3 קילומטרים, בעומק של 2 מטרים, ושרוחבו מספיק ללפחות 20 סירות ששטות במקביל. גם במערה זו יש זקיפים, נטיפים, וצורות סלעים מיוחדות.

== ערים תאומות ==
* 
* 

== קישורים חיצוניים ==

* [https://web.archive.org/web/20101224023135/http://www.benxi.gov.cn/english/index.jsp אתר העירייה הרשמי]
* [http://www.bx.gov.cn/ אתר המחוז]
250px
250px

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערכים שבהם תבנית בריטניקה אינה מתאימה
קטגוריה:הרפובליקה העממית של סין: ערים
קטגוריה:ערי מיליונים
קטגוריה:ליאונינג: ערים
קטגוריה:הרפובליקה העממית של סין: נציבויות עירוניות
תרזה מקרטחנה

תרזה מקרטחנה (בספרדית: Teresa de Cartagena; 1425 – ?) הייתה נזירה קתולית בספרד במאה ה-15, בת למשפחת מראנוס ואחת מחלוצות המחשבה הפמיניסטית בעולם.

== ביוגרפיה ==
הביוגרפיה המדויקת של תרזה לוטה בערפל, אך ידוע לנו כי הייתה נכדתו של שלמה הלוי מבורגוס, אשר המיר את דתו לנצרות ב-1390 ובת למשפחת סנטה-מריה-קרטחנה – משפחת המומרים בעלת ההשפעה הגדולה ביותר בספרד של ימי-הבינים המאוחרים. לאחר שהוטבל לנצרות, נודע סבה בשם פבלו דה-סנטה-מריה, ובשנת 1412 הפך לבישוף של בורגוס. 
בשנת 1440 הצטרפה תרזה למסדר הפרנציסקני בבורגוס כנזירה, אך נאלצה לעבור בין מנזרים שונים, בשל העוינות של חלק מחברי המסדר כלפי נזירים ונזירות בעלי עבר של מומרים. בין השנים 1453–1459, איבדה את שמיעתה והפכה לחירשת, כנראה בעקבות מחלה.

== כתביה ==
=== החיבור הראשון ===

תרזה כתבה את החיבור הראשון שלה Arboleda de los enfermos ("חורשת החלשים באמונתם"), שנים לאחר התחרשותה, ובחיבור היא מצביעה על החרשות כסוג של מתת-אל אשר אפשר לה לחיות בבדידות כמעט מוחלטת. בהינתן לה השקט המוחלט, היה באפשרותה לשמוע את דברי-האל.
הטקסט כולו מופנה לקהל נשי, ובמהלכו פונה תרזה אל "הגברת החסודה", שהייתה כנראה חואנה דה-מנדוזה, אשתו של המשורר והפוליטיקאי הספרדי גומז מנריק (Gómez Manrique).
ה-Arboleda נקרא במיוחד בין הגברים אנשי המנזרים והמסדר (למרות ניסיונה של תרזה "לנטרל" את קוראיה הגברים), וזכה לביקורות צוננות: רבים הופתעו מעצם יכולתה של נזירה חרשת לכתוב, במיוחד מאחר שבאותן שנים, חרשות נחשבה בעולם הנוצרי כמקבילה לפיגור. אחרים לא האמינו שאישה יכולה לכתוב ברמה כזו, והאשימו אותה בהעתקה (ואולי גם עברה כבת למשפחת מומרים, היה חלק מהעניין).

=== החיבור השני ===

כתגובה לביקורות, כתבה תרזה את חיבורה השני Admiracion operum Dey ("הערצה לפעולות האל"). בהקדמה לספר, פונה תרזה שוב אל הגברת החסודה, ומסבירה כי אין שום סיבה שאלוהים, אשר נתן לגברים את יכולת הכתיבה, ימנע את אותה יכולת מן הנשים; העובדה שגברים מרגישים שהכתיבה טבעית להם, נובעת רק מן המסורת. לימוד ותרגול הכתיבה לנשים, יוכיחו כי זו פעולה טבעית גם עבורן. כהגנה על אשמת הפלגיאריזם, הצהירה תרזה כי אלוהים בלבד הוא הלוחש על אוזנה: 

ב-Admiracion, מדגישה תרזה את כוחן של נשים ואת הטוהר, העומק והרוחניות דווקא בחייהן בבית, שהרי הפנימי תמיד נעלה על החיצוני, הטפל והלוחמני של הגברים. תרזה דוחה את הטענה שהנשים הן מין חלש או נחות, ואף נותנת דוגמאות מכתבי הקודש (היא הייתה כנראה הראשונה שהשתמשה בדוגמה של יהודית, אשר הצליחה לחסל את האויב שצבא שלם של גברים לא יכול לו). כתביה של תרזה נערכו על ידי המעתיק הספרדי פדרו לופז דל-טריגו, בשנת 1481. הוא גם זה שפרסם את זהות "הגברת החסודה", אך לא סיפר לנו אם תרזה עדיין הייתה בחיים בעת פרסום חיבוריה.

== מקורות ==

<div style="direction: ltr;">
:The Writings of Teresa de Cartagena: Translated with Introduction, Notes, and Interpretive Essay. Trans. Dayle Seidenspinner-Núñez. Cambridge: D.S. Brewer, 1998

http://www.ub.edu/duoda/diferencia/html/en/primario12.html

https://web.archive.org/web/20081205062435/http://home.infionline.net/%7eddisse/cartagen.html
</div>

קטגוריה:מיסטיקנים
קטגוריה:פמיניזם דתי
קטגוריה:לקויי שמיעה
קטגוריה:פמיניסטיות ספרדיות
קטגוריה:סופרות ספרדיות
קטגוריה:סופרות המאה ה-15
קטגוריה:פמיניסטיות המאה ה-15
קטגוריה:נזירות נוצריות
קטגוריה:ילידי 1425
פלאו בלאוגרנה

פלאו בלאוגרנה (קטלאנית: Palau Blaugrana) הוא אולם ספורט הנמצא בברצלונה, קטאלוניה, שבספרד. האולם מכיל 7,585 מקומות ישיבה והוא משמש לכדורסל, לכדוריד, להוקי גלגיליות ולכדורגל באולמות. פלאו בלאוגרנה ממוקם בין המיני אסטדי והקאמפ נואו.

== היסטוריה==
הפלאו בלאוגרנה נפתח ב-1971 והיו בו 5,696 מקומות ישיבה, ובשנת 1994 הוא הורחב ל-7,585 מקומות. הפלאו בלאוגרנה שימש גם באולימפיאדת 1992 לענפים ג'ודו, טאקוונדו והוקי גלגיליות.

החל מעונה 2017/2018, האולם מיועד להריסה כחלק מתוכנית השדרוג לאצטדיון קאמפ נואו וסביבתו. בשטחו של האולם יוקם חניון תת-קרקעי עם 5000 מקומות ועליו מבני משרדים. גם אצטדיון מיני אסטדי מיועד להריסה ובשטחו ייבנה אולם חדש לכדורסל שיכיל 12,000 מקומות. העבודות צפויות להסתיים עד עונה 2019/2020. בעקבות המצב הכלכלי הרע של ברצלונה בעידן הנשיא ברתומיאו נדחו העבודות והן צפויות להתחיל בעונת 2023/2024

הפלאו בלאוגרנה בזמן משחק כדורסל

== קישורים חיצוניים==
* 

* [https://web.archive.org/web/20070825174422/https://www.fcbarcelona.cat/web/english/club/club_avui/territori_barca/palau_blaugrana/palaublaugrana.html פלאו בלאוגרנה באתר הרשמי של ברצלונה]
* [http://www.coasttocoasttickets.com/venues/palau-blaugrana-barcelona-spain_tickets.shtml כרטיסים, אירועים ומחירים]

==הערות שוליים==

קטגוריה:ברצלונה (כדורסל)
קטגוריה:ברצלונה: אצטדיונים ומתקני ספורט
קטגוריה:אולמות כדורסל בספרד
כנסיית וירי-גלילאי

פעמון הכנסייה של כנסיית וירי-גלילאי]]
אומנות בכנסיית וירי-גלילאי
כנסיית וִירִי גַלִילֵאי (בלטינית: Viri galilaei, "אנשי הגליל") היא כנסייה קטנה ומעון הקיץ של הפטריארך היווני-אורתודוקסי. הכנסייה שוכנת על פסגת הר הזיתים בירושלים, ממערב לבית החולים אל מקאסד.

==סביבת הכנסייה==
הכנסייה שוכנת בלב חורשה על פסגה בגובה 820 מטר מעל פני הים, באזור הקרוי בערבית כרם אל-ציאד - כרם הצייד<ref>[https://books.google.co.il/books?id=2cfmBQAAQBAJ&pg=PA144&dq=Viri+Galilaei&hl=iw&sa=X&ved=0ahUKEwiZvvDe35HlAhVFURUIHeB_DCkQ6AEIOTAC#v=onepage&q=Viri%20Galilaei&f=false Jerusalem, Part 2: 705-1120 Edited by an international research team from the Universities of Cologne (Germany), Jerusalem, and Tel Aviv (Israel). Walter de Gruyter, 2012 page 114] </ref>. על פי הספר "קדמוניות נופי ארץ־ישראל", פסגה זו היא הר המשחה, אם כי מקובל כי הר המשחה שוכן דרומה משם. ממנה יורד מדרון תלול אל נחל קדרון בשם עקבת אל-סואן - "מעלה הצור".

הכנסייה נבנתה בשנת 1889 על בית קברות יהודי מתקופת בית שני ובחפירות שנערכו בעת הנחת יסודות הכנסייה נמצאו קברים בחלקם נמצאו ארונות קבורה שעליהם כתובות בעברית. כן נחשף בית תפילה מהתקופה הביזנטית, המציין, לפי המסורת הנוצרית, את המקום שבו בישר המלאך גבריאל למרים, אם ישו, על מותה הקרב. בין שרידי הכנסייה הקדומה נתגלו ריצפות פסיפס מהמאה ה-6 - התקופה הביזנטית. על אחת נכתב ביוונית: . בפסיפס אחר שנתגלה בסמוך נרשם ביוונית תרגום של פסוק מפרק קכ"א של ספר תהילים: . האתר איננו פתוח למבקרים.

==שם הכנסייה==
שמה של הכנסייה, שמשמעותו בלטינית הוא "אנשי הגליל", נגזר מפסוק בספר מעשי השליחים של הברית החדשה המתאר את עלייתו לשמיים של ישו, שהתרחשה לפי המסורת, בכנסיית העלייה הסמוכה:
:.

==פעילות הכנסייה==
ב-4 בינואר 1964 התקיימה בווירי גלילאי הפגישה ההיסטורית בין האפיפיור פאולוס השישי, בעת שביקר בארץ, ופטריארך קונסטנטינופול אתינגורס. פגישה זו סימלה את סופו של החרם ההדדי בין הנצרות המזרחית והמערבית, אשר נמשך 910 שנים, מאז הסכיזמה הגדולה ב-1054. ב-26 במאי 2014, בעת ביקורו של האפיפיור פרנציסקוס בישראל, התקיים במתחם וירי גלילאי מפגשו עם הפטריארך ברתולומאיוס מקונסטנטינופול, ואשר עמד בסימן יובל חמישים שנים למפגש האקומני הקודם.

==קישורים חיצוניים==

==הערות שוליים==

קטגוריה:הר הזיתים: כנסיות
וירי-גלילאי
שובבי ציון

שובבי ציון הייתה להקה ישראלית שפעלה בשנים 1970–1972. חברי הלהקה היו חנן יובל, קובי אשרת וקובי רכט.
==היסטוריה==
השלישייה הוקמה בסוף 1970, לאחר שקובי אשרת וקובי רכט כבר שיתפו פעולה כצמד "הקוביות" והוציאו לאור את הסינגל "למה עכשיו", הם צרפו אליהם את חנן יובל, שבאותה עת חיפש הרכב חדש לאחר פירוק "השלושרים". הופעת הבכורה שלהם הייתה כלהקת חימום של מייק ברנט.

השלישייה השתתפה בפסטיבל הזמר והפזמון 1971 עם השיר "בגללי או בגללו" (מילים ולחן: מוטי גלעדי), וכן השתתפה בפסטיבל הזמר החסידי, בספטמבר 1971, עם שניים משירי שלמה קרליבך "ישראל ישראל בטח בשם" ו"חמדת ימים".

ביוני 1971 השלישייה הוציאה אלבום אחד, ממנו בלטו השירים "למה עכשיו", "נגה", "איש גדול" ו"אל תלכי".

בפברואר 1972 הודיעה הלהקה על פירוקה, עקב חילוקי דעות בין חנן יובל לרכט ואשרת על רפרטואר. אחר כך נסעו רכט ואשרת לנסות את מזלם כמוזיקאים ומפיקים באמסטרדם.

בשנת 1984 התאחדה הלהקה למספר הופעות ב"מועדון החמאם".

בשנת 2015, ארבעים וארבע שנים לאחר התפרקות הלהקה, התאחדה השלישייה להופעה במועדון צוותא בתל אביב.

==קישורים חיצוניים==
 
* 
* 
==הערות שוליים==

קטגוריה:להקות רוק ישראליות
קטגוריה:שלישיות מוזיקליות ישראליות
קטגוריה:משתתפי פסטיבל הזמר והפזמון
קטגוריה:משתתפי פסטיבל הזמר החסידי
מחוזות אבחזיה

אבחזיה היא חבל ארץ הנמצא על שפת הים השחור. עד הכרזת העצמאות החד-צדדית בשנת 2008 היה חבל ארץ זה מחוז בצפון-מערב גאורגיה.

מבחינה מנהלית אבחזיה מחולקת לשבעה מחוזות ( араион, ראיון) לעומת שישה מחוזות בתקופה שהאזור היה חלק מגאורגיה.

{| border="1" cellspacing="0" style="border-collapse:collapse;" class="wikitable sortable"
|-
| סמל|| שם || בירה || שם בשפת המקור || אוכלוסייה נכון לשנת 2020 ||שטח
|-
|מחוז גגרה||גגרה || Гагра араион,გაგრის რაიონი|| 39,279||772
|-
|מחוז סוחומי||סוחומי|| Аҟәа араион,სოხუმის რაიონი|| 11,460||1523
|-
|מחוז גודאותה||גודאותה || Гәдоуҭа араион,გუდაუთის რაიონი|| 38,650||1640
|-
|מחוז גולריפש||גולריפש|| Гәылрыҧшь араион,გულრიფშის რაიონი|| 17,875||1835
|-
|מחוז גאלי||גאלי || Гал араион,გალის რაიონი||30,268||518
|-
|מחוז אוצ'מצ'ירה||אוצ'מצ'ירה || Очамчыра араион,ოჩამჩირის რაიონი|| 25,901||1808
|-
|מחוז טקווארצ'לי||טקווארצ'לי || Тҟәарчал араион,ტყვარჩელის რაიონი||16,461 ||544
|-
|}

==קישורים חיצוניים==
* [https://web.archive.org/web/20210822142452/http://apsny.ru/republic/division.php אבחזיה - חלוקה מנהלית]

*
מחוזות
עקיבא פרומן

עקיבא פרומן (בהולנדית: Akiva Jaap Vroman; 21 במאי 1912 – 1989) היה גאולוג ישראלי וחתן פרס ישראל למדעי החיים לשנת 1955.

==ביוגרפיה==
פרומן נולד בחאודה שבהולנד. הוריו היו מורים למתמטיקה ופיזיקה בבית ספר תיכון, ובצעירותו נהג פרומן להתלוות אליהם למסעות בהרי האלפים שבשווייץ. באוניברסיטת אוטרכט למד גאולוגיה ותאולוגיה, לצד השתתפותו בקבוצת התיאטרון הסטודנטיאלית. בתקופה זו החל להשתתף גם בפעילות התנועה הציונית, ובשנת 1936 הגיע לראשונה לארץ ישראל. הוא התגורר בזכרון יעקב בעת שאסף נתונים לעבודת המחקר שלו על הרי הכרמל. בשובו להולנד היה חבר במשלחות מחקר לאזור הארקטי (1936–1940) ולמד לימודי דוקטורט, אותם סיים ב-1939. עבודת הדוקטורט שלו עסקה בגאולוגיה של דרום מערב הכרמל.

בשנת 1940, עם סכנת הפלישה של גרמניה הנאצית להולנד, נענה פרומן להזמנתו של יהודה ליאו פיקרד ועלה לארץ ישראל. בטרם עלייתו, נשא פרומן לאשה את חוני דה-לאו - מורה ופסנתרנית. במהלך השנים נולדו לזוג שלוש בנות: חנה (1940, מוזיקאית, מלחינה), ימימה ארגז (1942, ציירת, אמנית רב תחומית) ואריאלה (1947, כנרת ומורה לכינור).

ראשית עבודתו של עקיבא פרומן בארץ ישראל, הייתה במחיצתו של פרופסור פיקרד באוניברסיטה העברית בירושלים. פרומן עבד גם בשירות הסוכנות היהודית, קרן קיימת לישראל (1940–1941) וחברות נפט שונות (1944–1948). בשירות החברה לחקר ירדן הוא ערך חיפוש אחר שדות נפט באזור עין גדי ובמהלך שהותו שם מיפה את אזור סדום ומצדה.
[[ישראל דוסטרובסקי (מימין) ועקיבא פרומן (שני מימין) בסיור של חיל המדע בנגב]]
בתקופת מלחמת העצמאות שירת פרומן ביחידת המיפוי והתצלומים של צה"ל. במסגרת תפקידו הוא התבקש על ידי חיל המדע לערוך עם יעקב בן-תור חיפוש אחר נפט, מינרלים ומעיינות טבעיים באזור הנגב. לצורך עבודתם הוא ביקש לערוך מיפוי גאולוגי מחודש של הנגב, ועל עבודתם בתקופה זו זכה עם בן-תור בפרס ישראל למדעי החיים לשנת ה'תשט"ו.

בשנת 1950 עבר פרומן עם משפחתו לחיפה והצטרף לסגל הטכניון. במהלך שנות החמישים הוא לקח חלק בתכנון כביש אילת-באר שבע, תכנון מאגרי המים בבקעת בית נטופה, ומטעם חברת "לפידות" עסק במיפוי כללי של ישראל וסייע במציאת נפט באזור חלץ. בשנת 1956 נשלח פרומן ללימודי השתלמות בנושא מבנים גאולוגיים באוניברסיטת הרווארד מטעם אונסק"ו.

פרומן היה פרופסור לגאולוגיה בטכניון, ראש מחלקת המיפוי הגאולוגי של ישראל, וחבר המועצה המדעית של מכון ויצמן למדע. בשנת 1979 פרש לגמלאות והתמסר לפילוסופיה ולכתיבתו כמדען על תפיסתו את אלוהים. בשנת 1989 נפטר ונקבר בהרצליה, מקום מגוריו.

==קישורים חיצוניים==
* [http://books.google.co.il/books?id=Q5YNR0g2t_wC&pg=PR9&lpg=PR9&dq=%22akiva+jaap+vroman%22+daughter&source=bl&ots=gqqaHQ3ksZ&sig=oR0TItPffnPmhHcniK4JY9dpkO0&hl=iw&ei=h8K5SYeuFcS2-Abk--i2BQ&sa=X&oi=book_result&resnum=1&ct=result#PPR12,M1 ספרו המקוון "On God, Space and Time" ובו תמצית קורות חייו] 
* 

קטגוריה:גאולוגים ישראלים
קטגוריה:זוכי פרס ישראל למדעי החיים
קטגוריה:סגל הטכניון: הנדסה אזרחית וסביבתית
קטגוריה:עולים במלחמת העולם השנייה
קטגוריה:ישראלים ילידי הולנד
קטגוריה:זוכי פרס ישראל לשנת 1955
קטגוריה:אישים הקבורים בבית הקברות הישן בהרצליה
קטגוריה:ישראלים שנולדו ב-1912
קטגוריה:ישראלים שנפטרו ב-1989
מחוזות דרום אוסטיה

דרום אוסטיה, חבל ארץ בדלני בגאורגיה, מחולקת מבחינה מנהלית לראיונים. החלוקה המנהלית של ממשל הבדלני זהה לחלוקה המנהלית המקורית של האזור מתקופת גאורגיה הסובייטית. הממשל הבדלני של דרום אוסטיה, השולט בפועל בשטח האזור, מוכר על ידי רוסיה וניקרגואה ואינו מוכר על ידי יתר מדינות העולם. לכן, גם החלוקה המנהלית שלה אינה מוכרת על ידי רוב מדינות העולם.

החלוקה המנהלית של דרום אוסטיה כוללת ל-4 מחוזות (ראיונים) והעיר צחינוואלי רבתי במעמד מנהלי של מחוז.

{| border="1" cellspacing="0" style="border-collapse:collapse;" class="wikitable sortable"
|-
| סמל|| שם || בירה || שם בשפת המקור || אוכלוסייה נכון לשנת 2015 ||שטח || החלוקה הגאורגית
|-
|מחוז דזאוס||דזאו|| Дзауы район|| 6,600||1448 || נפת ג'ווה
|-
|מחוז זנאור||זנאור || Знауыры район|| 4,500||404 || 
|-
|מחוז צחינוואלי||צחינוואלי|| Цхинвалы район|| 15,000||695 || נפת צחינוואלי
|-
|מחוז לנינגורי||לנינגור || Ленингоры район||4,200||1011 || נפת אחלגורי
|-
|||צחינוואלי|| || Цхинвал||17,000|| || 
|-
|}

קטגוריה:דרום אוסטיה: חלוקה מנהלית
צ'ובו

צ'ובו (ביפנית: Chūbu-chihō - 中部地方 – חבל המרכז) הוא חבל ארץ ביפן, שנמצא במרכז האי הונשו. נכון לשנת 2008 אוכלוסיית החבל עמדה על 21,886,324 תושבים. החבל מחולק לתשעה מחוזות: אאיצ'י, פוקואי, גיפו, אישיקווה, נאגנו, ניאיגטה, שיזואוקה, טויאמה, יאמאנאשי וחלק ממחוז מיאה.

החבל נמצא בין החבלים קאנטו וקנסאי מדרום ומצפון ובין ים יפן והאוקיינוס השקט ממערב וממזרח. בירתו של החבל היא העיר נגויה, העיר הרביעית בגודלה ביפן. החבל הוא חבל הררי מאוד כמו רוב חבלי יפן, והוא כולל את הר פוג'י, אחד מהאתרים המפורסמים באי.

==קישורים חיצוניים==

* 

*
קטגוריה:יפן: חבלי ארץ
מרטין-מרייטה X-24

X-24 היה מטוס ניסוי של ארצות הברית, שפותח במשותף על ידי חיל האוויר האמריקאי וסוכנות החלל האמריקנית נאס"א. מטוס זה בחן תצורות שונות של גוף עילוי, והמידע שהופק מטיסות הניסוי שלו שימש את מתכנני מעבורת החלל של ארצות הברית. תוכנית הניסויים של X-24 התקיימה בין השנים 1963 ל-1974. במסגרת התוכנית נבנו מספר דגמים של מטוס ניסוי זה, על ידי חברת מרטין מרייטה.

==X-24A==
===תכנון ופיתוח===
מטוס הניסוי X-24 היה חוליה נוספת בשורת מחקרים של סוכנות החלל האמריקנית ושל חיל האוויר האמריקני, שבחנו תצורות אווירודינמיות חדשניות שיוכלו לשמש בעתיד מטוסי חלל ומעבורות חלל. התצורה של גוף עילוי מאפשרת יצירת חלק ניכר מהעילוי באמצעות הגוף עצמו, ולא בסיוע כנפיים בעלות שטח גדול. תצורה זו מאפשרת למטוסי חלל לשוב מהחלל כדאונים מהירים, ולנחות בסוף הגלישה על מסלול, בניגוד לאופן החזרה המקובל אז של חלליות, שהשתמשו במצנחים ונחתו בים. טיסות הניסוי של גופי עילוי שימשו גם להוכחת היכולת של טייסים לשלוט בטיסתם של גופים ללא כנפיים.

===תוכנית ניסויי הטיסה===
X-24A הוטס 28 פעמים, וטיסותיו תרמו רבות להוכחת הקונספט של חזרת מעבורת חלל מהחלל וטיסה מבוקרת שלה באטמוספירה, עד לנחיתה. 10 טיסות היו בלתי ממונעות ו-18 ממונעות. מטוס ניסוי זה סבל מבעיות שונות של יציבות, וחברת מרטין-מרייטה בנתה את הדגם B, שכלל תצורה שונה לחלוטין של כנף, וגחון שטוח. כל טיסות מטוס הניסוי X-24 לדגמיו השונים התבצעו על ידי הטלתו מתחת לכנפו של מפציץ אמריקני מדגם B-52 בשימוש נאס"א וחיל האוויר של ארצות הברית. מטוסי הניסוי לא היו מסוגלים להמריא בכוחות עצמם.

==X-24B==
X-24 היה גוף עילוי שהתבסס על קודמיו, במיוחד על התכן של X-24A, אך עם יחס משופר של עילוי לגרר. על מנת לחסוך בתקציב הפרויקט, נמסר מטוס ניסוי X-24A למפעל מרטין-מרייטה, שם עבר הסבה עמוקה שהביאה אותו לתצורת X-24B. הטיסה הראשונה של דגם זה התבצעה ב-1 באוגוסט 1973.

===תוכנית ניסויי הטיסה===
X-24B הוכיח כי ניתן לקיים טיסה נשלטת של גוף עילוי בלתי ממונע המושלך מגובה רב. בין היעדים של טיסות הניסוי היו גם נחיתות דיוק על מסלול סלול בבסיס חיל האוויר אדוארדס (בניגוד לרוב הנחיתות של מטוסי הניסוי שבוצעו על משטח עצום ממדים שהיה בעבר קרקעית של אגם). נחיתות אלה היו חיוניות לתוכנית מעבורת החלל. 

בסך הכל בוצעו 36 טיסות ניסוי של X-24B, מתוכן 12 טיסות בלתי ממונעות ו-24 ממונעות.

==X24C==
הצעות אחדות לבניית מטוס ניסוי נוסף ומתקדם יותר מסדרת X-24 נבחנו, כולל הצעת "מפעל הבואשים" של לוקהיד, למטוס שיוכל להגיע למהירות של 8 מאך. לאחר בחינת התועלת שבהמשך הפיתוח, ולאור התקדמות העבודה על מעבורת החלל הוחלט שלא לבנות את גרסה C של מטוס הניסוי.

==ראו גם==
*מטוסי ה-X

==קישורים חיצוניים==

* [https://web.archive.org/web/20120414184648/http://www.dfrc.nasa.gov/gallery/photo/X-24/ גלריית תמונות של דגמי המטוס באתר נאס"א]

קטגוריה:מטוסים ניסיוניים אמריקאיים
קטגוריה:תוכנית החלל האמריקאית
שער אירופה

שער אירופה (בספרדית: Puerta de Europa) או מגדלי KIO הם צמד גורדי שחקים במדריד, בירת ספרד.

המגדלים ממוקמים בכיכר קסטייה ומהווים מעין שער ממרכז העיר לרובעיה החדשים והצפוניים של מדריד. ייחודם של המגדלים הוא בנטייתם בזווית של 15° זה כלפי זה מעל שדרת קסטיאנה. המגדלים מתנשאים לגובה של 114 מטר ב-26 קומות והם המבנים העשירי והאחד-עשר בגובהם במדריד.

המגדלים תוכננו על ידי האדריכלים האמריקאים פיליפ ג'ונסון וג'ון בורג'י ובנייתם הושלמה בשנת 1996 באמצעות מימון של לשכת ההשקעות הכוויתית (Kuwait Investment Office - KIO) ומכאן שמם. מאוחר יותר נרכשו המגדלים על ידי בנק קאחה מדריד וחברת ריאליה (Realia) הספרדית.

==קישורים חיצוניים==

מגדלי שער אירופה וכיכר קסטיליה
* [http://www.emporis.com/en/wm/cx/?id=puertadeeuropa-madrid מגדלי שער אירופה] באתר גורדי השחקים Emporis 

קטגוריה:מדריד: גורדי שחקים
לרניט

לרניט הוא מינרל נזוסיליקטי (סיליקט במבנה דמוי איים) השייך לקבוצת האוליבין.

==תכונות==
נוסחת המבנה הכימי של לרניט טהור היא Ca<sub>2</sub>SiO<sub>4</sub>. שלא כמו שאר המינרלים בקבוצת האוליבין, הלרניט מתגבש במערכת המונוקלינית (חבורת סימטריות מרחבית P21/n) כשהפרמטרים של תא היחידה הם: Åa=5.5, b=6.74Å, c=9.29Å.

הלרניט מופיע בטבע בדרך כלל במקבצים גרגריים או חסרי צורה. גבישים מפותחים הם נדירים. צורתם לוחיות קצרות דמויות תיבה. הקשיות של המינרל בינונית, 6 בסולם מוס, והמשקל הסגולי הוא בממוצע 3.28.

אופטית המינרל הוא דו-צירי חיובי. מקדם השבירה של הלרניט נע בין 1.7 ל-1.73. צבעם של גבישי הלרניט הוא בדרך כלל לבן עד אפור. פיסה דקה מנוסרת של לרניט היא חסרת צבע.

המינרל נתגלה לראשונה ב-1929 בגבעת סקאוט (Scawt Hill), ליד עיר הנמל לרן במחוז אנטרים שבצפון אירלנד וקרוי על שם העיר שלידה נתגלה.

==מקור ותפוצה==
הלרניט מתגבש בטמפרטורות גבוהות. הוא מצוי בסלעי גיר או קירטון כתוצאה ממגע עם סלעים בזלתיים מותכים. הלרניט יציב בטווח הטמפרטורות שבין 670°C ל-520°C. מתחת ל-520°C הוא יציב למחצה ועובר התמרה לפולימורף האורתורומבי שלו, קלציו-אוליבין, תחת לחץ.

מקומות לדוגמה בהם ניתן למצוא לרניט כוללים את גבעת סקאוט (Scawt Hill), ליד העיר הנמל לרן במחוז אנטרים שבצפון אירלנד (המקום בו נתגלה לראשונה); האי מק (Muck) שבסקוטלנד; ב"ערוץ המוזהב" (Golden Gully), מחוז טוקאטוקה, כ-150 קילומטרים צפונית לאוקלנד שבניו זילנד; ובתצורת חתרורים (למשל בבקעת חתרורים מזרחית לערד) שבישראל.

==קישורים חיצוניים==

*[http://webmineral.com/data/Larnite.shtml אתר WebMineral]
*[http://www.mindat.org/min-2333.html לרניט באתר Mindat]
*[http://www.mindat.org/min-9574.html קלציו-אוליבין באתר Mindat]
*[http://rruff.geo.arizona.edu/doclib/hom/larnite.pdf פרויקט rruf]

==הערות שוליים==

קטגוריה:אוליבין
קטגוריה:נזוסיליקטים
קטגוריה:מינרלים סיליקטיים
קטגוריה:מינרלים
מגדל פיקאסו

מגדל פיקאסו (בספרדית: Torre Picasso) הוא גורד שחקים במדריד, בירת ספרד.

המגדל מתנשא לגובה של 157 מ' ב-43 קומות והיה לגורד השחקים הגבוה במדריד מאז הקמתו ב-1988 ועד לבניית מתחם CTBA ב-2007. המגדל ממוקם באזור העסקים AZCA בשדרת קסטיאנה ונקרא על שמו של הצייר הספרדי פבלו פיקאסו. המגדל תוכנן על ידי האדריכל מינורו ימאסאקי.

==היסטוריה==
מגדל פיקאסו תוכנן כחלק מהקמתו של אזור עסקים חדש בצפון מדריד, שבנייתו החלה בשנת 1970. ב-1975 הושגה הסכמה לגבי תכנון המבנה והפרויקט נמסר לאדריכל האמריקאי מינורו ימאסקי. בנייתו של המגדל החלה ב-1982 ונסתיימה ב-1988, לאחר שהופסקה ב-1985 בשל העברת הבעלות על המגדל.

==המגדל בקו הרקיע==
בעת הקמתו הפך המגדל לגורד השחקים הגבוה במדריד ועקף בכך את מגדל מדריד. בסמוך למגדל פיקאסו ממוקמים גורדי שחקים נוספים כחלק מאזור העסקים ובהם מגדל אירופה ומגדל בנק בילבאו. בעבר בלט בסמוך גם מגדל וינדזור – אך הוא עלה באש ב-2005, ונהרס.

==קישורים חיצוניים==
 
* 
* [http://www.emporis.com/en/wm/bu/?id=112028 מגדל פיקאסו] באתר גורדי השחקים Emporis 

קטגוריה:מדריד: גורדי שחקים
קבוצת האוליבין

קבוצת האוליבין היא קבוצה של מינרלים נזוסיליקטיים במבנה x<sub>2</sub>SiO<sub>4</sub> כאשר x יכול להיות ברזל, מגנזיום, מנגן, סידן או צרוף שלהם, ולעיתים ניקל ואבץ. 

הקבוצה קרויה על שם המינרל הנפוץ ביותר מסוג זה, אוליבין. האוליבין הוא בעצם שני מינרלים שונים (פאיאליט ופורסטריט) היוצרים ביניהם תמיסה מוצקה והשם הכללי אוליבין (שכיום אינו מוכר כשם של מינרל חוקי על ידי האגודה הבינלאומית למינרלוגיה) מתייחס לכל צירוף שלהם.

המבנה של כל המינרלים בקבוצת האוליבין הוא אורתורומבי, כאשר הארבעונים של הסיליקט שבמבנה (SiO<sub>4</sub>) אינם מחוברים ישירות ביניהם (כמו בכל קבוצת המינרלים הנזוסיליקטים ומכאן השם מיוונית נזו – אי) אלא דרך הקטיונים התופסים את המקומות המכונים M1 ו-M2 במבנה אוקטהדרלי. יש סיווגים שאינם כוללים את המינרלים בהם יש סידן בקבוצת האוליבין משום שקטיון הסידן נמצא אך ורק במקום M2 במבנה האוקטהדרלי.

==רשימת המינרלים בקבוצה==
*אוליבין –Fe,Mg)<sub>2</sub>SiO<sub>4</sub>)
*גלאוקוכרואיט – CaMnSiO<sub>4</sub>
*טפרואיט – Mn<sub>2</sub>SiO<sub>4</sub>
*לאיהוניט – Fe<sup>+2</sup>Fe<sup>+3</sup><sub>2</sub>SiO<sub>4</sub>
*ליבנברגיט – NiMgSiO<sub>4</sub>
*לרניט – Ca<sub>2</sub>SiO<sub>4</sub>
*מונטיצ'ליט – CaMgSiO<sub>4</sub>
*פאיאליט – Fe<sub>2</sub>SiO<sub>4</sub>
*פורסטריט – Mg<sub>2</sub>SiO<sub>4</sub>
*קירששטייניט – CaFeSiO<sub>4</sub>
*קלציו-אוליבין – Ca<sub>2</sub>SiO<sub>4</sub> (פולימורף אורתורומבי של הלרניט)

==קישורים חיצוניים==
*[http://www.galleries.com/minerals/silicate/olivine.htm קבוצת האוליבין באתר Mineral Galleries]
==הערות שוליים==

*
אוליבין
מכבי אשדוד

מכבי אשדוד היא אגודת ספורט ישראלית מהעיר אשדוד. האגודה הוקמה בשנת 1961 ומשתייכת לתנועת מכבי הארצית. יו"ר האגודה המכהן הוא יצחק גבאי.

==רקע והיסטוריה==
האגודה הוקמה באשדוד בשנת 1961 על ידי מאיר ארגמן ומספר ספורטאים שהאמינו שבעיר הצעירה יש מקום לאגודת ספורט "מכבי". חגיגות הפתיחה של הסניף האשדודי נערכו במסגרת מרוץ הלפיד ה-17 שהסתיים בעיר. ב-12 באוגוסט 1963 הונחה אבן הפינה לבניין "בית מכבי" בעיר.

אך ההקמה לא הייתה כל כך פשוטה, שכן באותם ימים הייתה באשדוד תנועת הסתדרות חזקה. מטרת ייסוד האגודה הייתה הקמה של קבוצה חברתית אחרת. וספורטיבית טהורה, שהפעלתה נעשתה בהתנדבות של שחקנים, פעילים ואוהדים אשר רכשו מכספם את הביגוד וההנעלה ומימנו את ההוצאות של נסיעה לתחרויות. מרכז מכבי כמעט ולא תקצב את האגודה בימיה הראשונים והיא התקיימה בין היתר מתרומות של מועדון רוטרי ובנקים שונים.
האגודה בתחילתה מנתה 6 ענפים: כדורגל, כדורסל, טניס שולחן, ג'ודו, קליעה למטרה והמכבי הצעיר.

תחילה הוקמה קבוצת הכדורגל "מכבי אשדוד" ששחקניה הראשונים היו: אברהם יפרח, יהושע פרץ (ממקימי נמל אשדוד) ששיחק בהגנת הקבוצה. קלוד ומאיר בן הרוש שהגיעו לקבוצה היישר מהמלחמה באלג'ירה וכן שלמה לסרי, צביקה כספי ובן ישי. לימים הפכה הקבוצה למכבי עירוני אשדוד, ובשנת 1999 אוחדה עם הפועל אשדוד לקבוצה חדשה שנקראת מועדון ספורט אשדוד והוקמה מחדש כקבוצת אוהדים בליגה ג'.

בהמשך הוקמה קבוצת הכדורסל בייסודם של שחקני מכבי קהיר בעבר, כשהבולט ביניהם היה אברהם טחן (לימים סגן-אלוף בצה"ל). וכן זיזי סנדרס, דדי עמר, שלמה קנולר (מנהל מפעלי רוגוזין) וגד שליפר (מחלוצי חברת החשמל).

לאחר מכן הוקם ענף הג'ודו בייסודו של המאמן צ'רלי אויזרט וענף הבדמינטון בייסודו של יוסף (ג'ף) גפן. וכן ענף הקליעה למטרה וכן המכבי הצעיר אשר הכניס את הלפיד של מרוץ הלפיד ה-17 לאשדוד בחודש דצמבר 1961.

בין מקימי האגודה ופעיליה היו: מאיר ארגמן (המייסד ויושב הראש במשך 10 שנים), סם בלום (יושב הראש השני של האגודה), אריה קלנג, אלברט שריקי, דוד טובול, אברהם דאובר, צ'רלי אויזרט, אליהו שידלובסקי, אברהם יפרח ואברהם טחן.

לאגודה כיום מספר קבוצות המתחרות בענפי ספורט שונים ובהן:
* מכבי עירוני אשדוד - בליגה א' בכדורגל
* מכבי אשדוד (כדורסל) - בליגה הארצית בכדורסל
* מכבי בנות אשדוד - בליגת העל בכדורסל נשים
* מכבי אשדוד (שחייה) - ממועדוני שחייה תחרותית המובילים בארץ
* מכבי אשדוד (בדמינטון) - מועדון ותיק ומוביל בתחומו
* מכבי אשדוד (כדורעף) - בליגה הארצית בכדורעף ובליגת העל בכדורעף נשים
* מכבי אשדוד (כדורמים) - בליגות הנוער בכדורמים
* מכבי עירוני אשדוד בטניס - מועדון עם קבוצות בכל הגילאים
* מכבי "נווה יהונתן" אשדוד בקריקט - מהמובילים בארץ
* מכבי בני אשדוד בטריאתלון

== קישורים חיצוניים ==

* [https://ashdod10.co.il/16478-2/ מצדיעים לאגודת מכבי אשדוד: 60 שנה להיווסדה], באתר אשדוד10

==הערות שוליים==

*
קטגוריה:אגודות ספורט